**Eskola ariketa 2**

**Arrazoitu ezazue, bikoteka, ondoko hitz bakoitzari buruz zergatik den dagokion kategoriakoa, irizpide morfologikoetan eta, batez ere, sintaktikoetan oinarrituta. Kasu guztietn adibideak eman (norberak asmatuak edo corpusen batetik hartuak):**

a. *ikusi* = aditza

b. *aipatu* = aditza

c. *liburu*  = izena

d. *harrigarri*  = adjektiboa

e. *ugari*  = adjektiboa

f. *askatasun* = izena

g. –*gatik* = postposizioa

h. *hauek* = determinatzailea (mugatzailea)

**Esaterako: *ikusi* = aditza.**

**1) *Irizpide morfologikoen arabera***, aditzak ohikoak dituen atzizkiak hartzen ditu:

a. aspektu atzizkiak: *ikus-ø, ikus-i, ikus-ten, ikusi-ko, ikusi-ren*;

b. adizki trinkoak dauzka: *dakusat, dakusan/dakusak, … nekusan, zenekusan*, …;

c. aditzen eratorpen atzizki tipiko batzuk ere hartzen ditu; esaterako, *-garri* eta *-le*: *ikus-garri, ikus-le*

***2) Irizpide (lexiko-)sintaktikoen arabera,*** aditzaren portaera dauka banaketan eta ezaugarri lexikoetan:

a. aditz laguntzaileekin batzen da: ikusi *dut*, ikusi *zintudan*, ikusiko *da*, ikus *lezake*, …;

b. NOR-NORK edo NOR-NORI-NORK motako aditza izaten da normalean: a. *laguna* *ikusi dut, ikusi zintudan*; b. *liburua ikusi dizut*